cyanic-selkie/wikianc huggingface dataset:
טורנדו
סופת טורנדו היא סופה מערבולית, הרסנית ומקומית. הסופה מתאפיינת במשפך צר היורד מחלקו התחתון של ענן סופה עד הקרקע. סופת טורנדו נבדלת מסופות מערבוליות אחרות בכך שמקור הסופה הוא בענן עצמו ולא בזרמי אוויר העולים מהקרקע. הטורנדו נפוץ בצפון אמריקה עקב התנאים הגאוגרפים והמטאורולוגים הקיימים שם. המשפך האופייני לסופות מסוגו אינו חייב להיות נראה לעין. מה שנראה הוא שארית ענן הסופה שבו נוצר הטורנדו וכן אבק וחפצים שונים שהטורנדו סוחף עמו. סופת טורנדו היא תופעה מרהיבה המושכת צופים, הן למטרת מחקר והן כתחביב או כמוקד משיכה תיירותי.
היווצרות טורנדו
ניסיון להסבר את מכניזם הטורנדו נעשה גם על ידי נציבי בן-אמוץ. לפיו מקור אנרגיית הטורנדו הוא אדי המים החמים יחסית מהענן שמעל לטורנדו ולא מסביבת הטורנדו. טמפרטורת אדי המים בבסיס הענן צריכה להיות גבוהה מהסביבה בערך מינימלי מסוים, ואם כך מדידה מרחוק של טמפרטורת הענן בעזרת קרינת אינפרה אדום של הענן תוכל לנבא אם הענן עשוי ליצור טורנדו, מה שיאפשר להגדיל את זמן האזהרה.
=== השערת השפעת הקרקע === עקב חיכוך האדמה מהירות הרוח יורדת למהירות של כ-5 קמ"ש אך בגובה של מעל 5000 רגל הרוח מגיעה למהירות של 40 קמ"ש. בנקודת המפגש נוצרות מערבולות שהן הבסיס לטורנדו. תא העל הוא ספק האנרגיה והלחות למערכת המערבולות. שילוב של תא על והפרשי מהירות הרוח יוצר טורנדו.
=== השערת החזית הקרה === השערה זאת קושרת בין תא העל לבין התפתחות הטורנדו. ההשערה גורסת שהתנאים להיווצרות תא על בהם אוויר חם ולח מטפס במהירות על גבי חזית קרה בעלת מהירות מנוגדת יחסית. הפרשי המהירויות בנקודת המפגש בין שני גושי האוויר הם הגורם ליצירת המערבולות שמהן יתפתח טורנדו.
מאפייני הטורנדו
המילה "טורנדו" מקורה במילה הספרדית tornar, שפירושה "להסתובב".
בדרך כלל הטורנדו יסתובב נגד כיוון השעון בחלק הצפוני של כדור הארץ (הכולל את אמריקה הצפונית, אירופה, ישראל ועוד) אבל לא מעט סופות טורנדו מסתובבות גם עם כיוון השעון, (לעומת הוריקן, ציקלון ו-טייפון המסתובבים תמיד נגד כיוון השעון בחצי הכדור הצפוני).
סופות טורנדו ברחבי העולם
הסופה כאמור היא חלק ממערכת שלמה המחייבת מספר גורמים - שטח מישורי נרחב, גוש גדול ומשופע של אוויר יבש וקר וגוש גדול של אוויר חם ולח הנע במהירות. תנאים אלו נדירים בשטח היבשתי של כדור הארץ. טורנדו נפוץ בצפון אמריקה, ארגנטינה ובנגלדש אך הוא נצפה במקומות רבים אחרים. במאי 2019 נצפה טורנדו ברומניה. סופות טורנדו באירופה אינן כה נפוצות אך הן עשויות להופיע מספר פעמים בשנה במיקומים שונים.
בארצות הברית ישנו חבל ארץ הקרוי בשם "סמטת הטורנדו", הכולל בעיקר את אוקלהומה וטקסס, אך מתרחב אפילו עד אילינוי וקנדה, ובו מתרחשות מרבית סופות הטורנדו. באזור זה נפגשים זרמי אוויר קר ויבש מהרי הרוקי עם זרמי אוויר חם ולח ממפרץ מקסיקו ויוצרים תבנית אקלים ייחודית המגבירה את סיכוי ההיווצרות של הסופה.
סופת טורנדו היא תופעה מרהיבה המושכת צופים סקרנים, הן באמת מחקר והן כתחביב, או כמוקד משיכה תיירותי. סופת הטורנדו היא תופעה שכיחה ביותר ורמת הפגיעה שלה לא תמיד הרסנית.
טורנדו רב מערבולות
טורנדו רב מערבולות הוא טורנדו בעל שני עמודים או יותר המסתובבים סביב מרכז משותף. המערבולות הללו בדרך כלל גורמות לנזק קשה בשטח קטן לאורך הנתיב הראשי של הטורנדו.
טורנדו זעיר
סופות טורנדו זעירות-ממדים התרחשו בישראל ב-4 באפריל 2006 בגליל המערבי, ב-19 בנובמבר 2007 במושבים גיאה ותלמי יפה, וב-9 בספטמבר 2018 בחוף הבונים. לא היו הרוגים ופצועים, אך נגרם נזק לבתים ספורים, עצים ועמודי חשמל. מערבולת רוח חלשה מהטורנדו בה ניתן לצפות בישראל מכונה עלעול  (Dust Devil). זהו בעצם חלקו התחתון של הטורנדו, המורכב מאוויר עולה מסתחרר, ללא הענן המסיבי העליון של אוויר קר יורד.
יעלה ויבוא
משמעות הברכה
תוספת זו נאמרת בברכת "רצה" (ברכת "עבודה") שבתפילת העמידה, בערבית, שחרית ומנחה (אך לא במוסף) של ראש חודש וחול המועד, ובברכת ירושלים שבברכת המזון של ראש חודש, ימים טובים וחול המועד. ביום טוב ובימים נוראים, התפילה נאמרת בברכה האמצעית של תפילת העמידה במקום בברכת רצה.
מיקום התוספת בברכת רצה העוסקת בבנייתו מחדש של בית המקדש וחידוש העבודה בו, ובברכה המקבילה לה בברכת המזון - "רחם (נא) ה' אלוקינו על ישראל עמך... ועל הבית הגדול והקדוש שנקרא שמך עליו...". משמעות המיקום הזה היא שבהזכרת החג בתפילה ובברכת המזון מתפלל היהודי לאלוקיו שיחדש את עבודת בית המקדש, וכך יתאפשר הביטוי המקורי של החג - הקרבת הקרבנות המיוחדים לו בבית המקדש.
דיני הברכה
שכח לומר יעלה ויבוא במקומו הרגיל, ונזכר קודם שהתחיל את הברכה הרביעית (הטוב והמיטיב), בראש חודש יאמר שם בנוסח זה:
ואם חל בשבת, אומר "שנתן שבתות למנוחה וראשי חדשים לזיכרון".
ואם שכח ביום טוב אומר:
ואם חל בשבת אומר "שנתן שבתות למנוחה לעמו ישראל באהבה לאות ולברית וימים טובים לששון ולשמחה את יום חג פלוני הזה ברוך אתה ה' מקדש השבת וישראל והזמנים".
אם נזכר רק לאחר שהתחיל את הברכה הרביעית, דינו הוא כך: כל סעודה שחייב לאוכלה כגון סעודות שבת ויום טוב, צריך לחזור ולברך שנית, וסעודה שאינה חובה אינו צריך לשוב ולברך.
מאיר קצנלנבוגן
הרב מאיר קצנלנבוגן, (מכונה מהר"ם פדובה ובקיצור מהרמ"פ) מפדובה (בכתיב לועזי: Katzenellenbogen; 1473, קצנלבוגן – 12 בינואר 1565, י' בשבט ה'שכ"ה, פדובה), מגדולי הפוסקים האשכנזים במאה ה-16.
ביוגרפיה
נולד בשנת 1473 ליוליה מלכה, בתו של יחיאל לוריא מבריסק ולרב יצחק קצנלנבוגן. בילדותו למד בפראג אצל רבי יעקב פולק, בעל החילוקים, ביחד עם רבי שלום שכנא מלובלין. מפראג עבר לפדובה, שם למד בישיבתו של רבי יהודה מינץ, שהיה רבהּ של פדובה באותה עת, ואף נשא את נכדתו, בת בנו אברהם, לאישה. מצד אימו היה בן דודה של מלכה איסרליש אם הרמ"א.
בשנת ה'רפ"ה 1525 מונה להיות רב קהילת האשכנזים בפדובה, ועמד בראש הישיבה במשך ארבעים שנה עד מותו. כן כיהן כראש ועד רבני המחוז בוונציה. בתקופתו פרחה הישיבה, ומשכה אליה תלמידים מרחוק.
בנו היה הרב שמואל יהודה קצנלנבוגן (המהרשי"ק). נכדו היה רבי שאול וואהל.
חשיבותו
מהר"ם מפדובה נודע בחריפותו ובעומק דעתו המקיפה, ועל כן היה מוערך מאוד בקרב חכמי הדור. רבים מחשובי רבני אירופה, ובהם הרמ"א, מכנים אותו אב"ד מדינת ונציה. באמצע המאה ה-16 היה המהר"ם מפדובה מזקני הדור ומגדולי תלמידי החכמים. דעתו התבקשה בכל בעיה חברתית או הלכתית חשובה, ואכן חליפת השו"ת שלו הקיפה את כל גדולי הדור באירופה ובארצות המזרח. חלק מתשובותיו התפרסמו בספר 'הא לכם זרע' (ונציה ה'שי"ג).
חיבורו על הרמב"ם
המהר"ם מפדובה הגיה והדפיס את הספר 'משנה תורה' לרמב"ם. הספר נדפס בין השנים ה'ש"י-ה'שי"ד אצל המדפיס הנוצרי ברגדין, ובסוף המהדורה צירף הגהות וחידושים משלו. ההשקעה הייתה גדולה, והמהר"ם מפדובה ציפה להתפרנס ממכירת הספרים. ואולם מתחרהו של ברגדין, בעל בית דפוס נוצרי בשם יוסטיניאן, גנב מברגדין את הגהותיו של המהר"ם מפדובה, הוציא לאור מהדורה דומה, ומכרהּ במחיר נמוך יותר. פרשה זו הסעירה את העולם היהודי, והרמ"א (כבן בת-דודתו) שנדרש להיכנס לעובי הקורה, הוציא מניפסט שבו קרא לקנות את החיבור במהדורת פדובה בלבד, ואף הטיל חרם ונידוי על מי שיקנה את מהדורת יוסטיניאן. פרשה זו גרמה למחלוקת חמורה, שהביאה לכך ששלושה מומרים – יוסף מורו צרפתי, חננאל דה פוליניו ושלמה רומאנו (נכדו של המדקדק אליהו בחור) – הלשינו, בהשראת המדפיסים, זה כנגד זה על התלמוד, שהוא מלא שטנה וקללות על הנצרות והנוצרים. האפיפיור יוליוס השלישי הוציא צו לשריפת התלמוד בראש השנה שנת ה'שי"ד.
הפולמוס על הדפסת ספרי הקבלה
הדפסת מספר ספרי קבלה באירופה תרמה להפצת תורת הקבלה החל ממחצית המאה ה-16. ספרים אלו נדפסו אמנם בלא "הסכמות", אך הדפסתם לא עוררה התנגדות. ברם הדפסת 'ספר הזוהר' (המיוחס לרשב"י) וספר 'מערכת האלוהות' (המיוחס לרבי פרץ רבם של הר"ן והריב"ש) בשנת ה'שי"ח עוררה ויכוח מר, שכתוצאה ממנו הורו חכמי אשכנז שלא להדפיס ספרי קבלה. בפולמוס זה היה מעורב בין היתר המהר"ם מפדובה, שחתם על חרמות נגד הדפסת הספרים.
דרכי שלום
קיימות פסיקות מדרבנן שנועדו לשמור על השלום. פסיקות אלו ניתנות בשלושה תחומים: כלל היחסים בין בני אדם, היחס לעם הארץ והיחס לגויים.
המהר"ם מפדובה דן בשאלה כיצד יוכלו שני אחים, שאביהם היה שר וגדול שהשתמד, לעלות לתורה, שכן כעיקרון אין קוראים בשמו של משומד. עלתה אפשרות לקרוא על שם אבי אביהם הסב, אך גם פתרון זה לא נראה להם, ולפיכך פנו בשאלה זו. המהר"ם מפדובה השיב כי בשל כבוד הבריות של הבנים וכבודו של אביהם, יש בכל זאת לקרוא בשמו, וזאת כדי שלא יפגעו ממעשיו של אביהם המשומד, שהיה כאמור אדם חשוב, שלא ניתן להתעלם ממנו או לא לציין את שמו. לדעתו, כאן עולה נימוק דרכי שלום, שמחמתו יש לקרוא למשומד בשמו.
חיבוריו
הספרים אשר חיבר המהר"ם מפדובה הם:
בריאן היילנד
בריאן היילנד (Brian Hyland; נולד ב-12 בנובמבר 1943) הוא מוזיקאי וזמר פופ אמריקאי שהצליח במיוחד בשנות ה-1960 המוקדמות. הוא המשיך להקליט בשנות ה-1970. עיתונאי האתר Allmusic ג'ייסון אנקני סטייט כתב עליו "שירי אהבת הנעורים של היילנד, הגדירו למעשה את הסאונד של סגנון פופ הבאבלגם, בתקופה שלפני הביטלס". למרות שמעמדו כאליל נוער נחלש, הוא הוציא לאור כמה אלבומים בסגנון קאנטרי, וכמה משיריו היו להיטים.
קאני ארקנה
ביוגרפיה
ארקנה נולדה במרסיי צרפת, להורים ארגנטינאיים. היא התחילה לכתוב שירים בגיל 12, וב-1996 לבצע אותם לפני מכריה. היא הקימה את ההרכב "Mars Patrie" ולאחר מכן את ההרכב "Etat-Major". כך צברה ניסיון במה בסצנה המחתרתית של מרסיי, עד אשר הוציאה ב-2003 דיסק דמו ראשון של Etat-Major.
בריאן היילנד
ביוגרפיה
היילנד נולד בוודאוון, קווינס, ניו יורק. הוא למד לנגן על גיטרה וקלרינט בילדותו, ושר במקהלת הכנסייה המקומית. בגיל 14 הוא ייסד את להקת ההרמוניה The Delfis, אשר הקליטה גרסת דמו אבל לא הצליחה לקבל חוזה הקלטות. היילנד בסופו של דבר חתם בחברת קאפ הקלטות כאמן סולו, וסינגל הבכורה שלו, "Rosemary", יצא בסוף שנת 1959. חברת התקליטים העסיקה את צמד הפזמונאים לי פוקריס ופול ואנס לעבוד יחד עם היילנד על השיר הבא, "Four Little Heels (The Clickety Clack Song)", שזכה להצלחה בינונית, וצמד הפזמונאים המשיך לעבוד עם היילנד.
באוגוסט 1960 הוציא היילנד לאור את הלהיט הראשון והגדול ביותר שלו, כשהוא עוד לא בן 17, "Itsy Bitsy Teenie Weenie Yellow Polka Dot Bikini", שנכתב על ידי ואנס ופוקריס. השיר הגיע למקום הראשון במצעד בילבורד, ומכר כמעט מיליון עותקים בחודשים הראשונים של השקתו, ויותר משני מיליון עותקים בסך הכול.
קאני ארקנה
ביוגרפיה
אחרי מספר הופעות סולו בפרויקטים שונים, ארקנה הוציאה תקליט EP ראשון בשם "Le missile est lancé" (בעברית: "הטיל שוגר") ב-2004. האלבום הראשון שלה, "Entre ciment et belle étoile" ("בין הבטון לכוכבים") יצא לאור באוקטובר 2006. הסינגל הראשון שלה, "La rage", שפורסם ב-2006, מתייחס בעיקר למהומות בצרפת ב-2005.
בריאן היילנד
ביוגרפיה
היילנד עבר ל-ABC הקלטות, שם החל לעבוד עם גארי לסרס ופיטר אודל כפזמונאים ומפיקים, והוציא להיטים נוספים כגון "Let Me Belong to You" ו-"I'll Never Stop Wanting You".
הלהיט הגדול האחר של היילנד בתקופה זו היה הסינגל שיצא בשנת 1962, "Sealed with a Kiss" ("חתום בנשיקה"), שהגיע למקום ה-3 בשנת 1962 הן במצעד הסינגלים האמריקאי והן במקבילו האנגלי. הוא נשאר על במצעד הפופ האמריקאי במשך 11 שבועות.
משנת 1977 היילנד ומשפחתו התיישבו בניו אורלינס, ובשנת 1979 יצא לאור האלבום In a State of Bayou, שנוצר יחד עם אלן טוסיינט, על ידי חברת התקליטים Private Stock.
היילנד ממשיך לסייר בעולם עם בנו באדי, שמסייע בתופים מעת לעת.
מינרלי אינדקס
מינרלי אינדקס הם מינרלים שבעזרתם ניתן להעריך את מידת המטאמורפיזם (התמרה) שחלה באזור. מינרלים אלה גדלים בסלע על חשבון מינרלים קודמים.
בשנת 1893 במהלך עבודות מיפוי של אזור הררי בסקוטלנד, נראתה התפתחות של חרסיות לסלעים מותמרים. הגאולוג בארו שמיפה את האזור, זיהה בנוסף לשינוי הסלע גם שינויים מינרלוגים. הוא גם הצליח למפות את השינויים האלו כך שכל קו במפה מציין הופעה ראשונה של מינרל מסוים. מינרלים אלו כונו מינרלי האינדקס.
מינרלי אינדקס קשורים להתמרה שזהו שינוי במבנה של סלע כתוצאה מחימום או לחיצה. כאשר החימום אינו אחיד יתקבלו אזורים עם דרגות שונות של חום (ובדומה גם לחצים שונים). לכל אזור יהיה מאסף מינרלים שמאפיין אותו, וכך בעזרת המינרלים שמזוהים כיום, לאחר חשיפת הסלעים בפני השטח, ניתן לשער איזו היסטוריה גאולוגית חוו הסלעים.
המינרלים לא משנים ולא יוצרים מחדש את יסודות הסלע - ההרכב נשאר זהה אך המבנה שלו משתנה ונוצרים מינרלים חדשים.
כיום, בתנאי מעבדה, מצליחים הגאולוגים להגדיר את תנאי הלחץ והטמפרטורה שבהם גדלים המינרלים השונים, לדוגמה: גארנט, סטאורוליט, קיאניט וזאוליט.
השוואה של הממצאים האלו, לתצפיות על מאספי מינרלים מהשטח (מינרלים שנבדקו וזוהו), מאפשרת לשער מה היו התנאים באזורים שונים.
דוגמה ניתן לראות בנחל שחמון באילת. בפתחו של הנחל נראים מעין כדורים קטנטנים שצבעם סגול (לרוב מרוכזים במאספים) אלה הם הגארנטים - מינרל שמציין מטאמורפוזה בדרגה בינונית. עם העלייה בנחל ניתן לראות בסלע מסביב מינרלים פריזמטיים בהירים, אלה הם סטראוליטים, מינרלים המעידים כי דרגת ההתמרה גדלה. הגארנט והסטורוליט משמשים במקרה זה כמינרלי אינדקס ומיפוי הופעתם בכלל השטח איפשר למפות את הדרגה המטמורפית של סביבות הר שחמון.
בג"ץ לזרוביץ נגד המפקח על המזונות
בג"ץ 98/54 אויגן לזרוביץ נגד המפקח על המזונות הוא פסק דין (מיום 3 בינואר 1956) בו הורה בג"ץ לבטל את ההחלטה להגביל גידול חזירים לאזור שבו מתגוררים לא יהודים, בנימוק שהיא חורגת ממטרת החוק שמכוחו ניתנה ההגבלה.
פקודת הפיקוח על המזונות, 1942, שהוצאה בתקופת מלחמת העולם השנייה לנוכח המחסור במזון שיצרה המלחמה, הסמיכה את המפקח על המזונות להוציא צווי פיקוח על כל סוגי המזון. בשנת 1954 הוציא המפקח על המזון צו איסור גידול חזירים ללא אישורו. לזרוביץ, שגידל חזירים, ביקש לקבל היתר, אך סורב בידי המפקח, ולכן עתר לבג"ץ.
המפקח טען כי הוא פעל בהתאם לשיקול הדעת הניתן לו בהוראות הפקודה. בג"ץ ביטל את הצו, וקבע כי אמנם יש למפקח סמכויות על-פי הפקודה לפעול בהתאם לשיקול דעתו, אך מאחורי כל חוק יש רוח דברים. אף שלשון פקודת הפיקוח על מזונות מאפשרת למפקח לתת צו זה, תכלית הפקודה אינה מתירה זאת, משום שתכלית הפקודה היא להסדיר חלוקה צודקת של מזון לאוכלוסייה, ואילו הצו של המפקח נבע מהרצון לצמצם את גידול החזיר, ממניעים דתיים בלבד, ובכך חרג מתכלית הפקודה.
טאץ' (שעשועון)
טאץ' הוא שעשועון טלוויזיה ישראלי ומשחק חוצה פלטפורמות המאפשר בו הצופים בבית צריכים להבחין ולמצוא "מה לא בסדר בתמונה" ולשחק במקביל למתרחש בתוכנית המשודרת בטלוויזיה. המשחק פותח על ידי עידו רוזנבלום ושודר בערוץ 2, במסגרת שידורי קשת, בחודשים אוקטובר - דצמבר 2015. מנחה התוכנית הוא ליאון רוזנברג.
מבנה המשחק
המשחק שודר בקשת בתצורה של "פריצות", הצופים בבית לא ידעו מתי יפתח המשחק ובין השעות 18:30 ועד חצות חיכו הצופים לפריצות של המשדר ששודר בשידור חי. כל פריצה הייתה משחק של דקה שנכנסה במהלך ובין תוכניות אחרות ששודרו בערוץ.
על המסך הטלוויזיה מוצגת תמונה, באותו הזמן התמונה מוצגת גם במסכי המובייל של הצופים בבית בעזרת יישומון. הצופים צריכים לזהות תוך 20 שניות "מה לא בסדר בתמונה" ולסמן את השטח והמיקום המדויק של ה"טעות" בתמונה. המשתמש שהצליח לזהות ולסמן ביישומון מה לא בסדר בתמונה בזמן הקצר ביותר קיבל את הניקוד הגבוה ביותר לאותו סיבוב.
בסיום כל רצף פריצות הוצג הזוכה, הצופה שהצליח לצבור את הניקוד הגבוה ביותר לאורך כל המשדרים.
על פי החברה שפיתחה את היישומון המשחק הניב שיעורי מעורבות גבוהים במהלך השידור עם 64% של צופים חוזרים אשר חזרו לשחק בכל פריצה מדי ערב.
בזירה הגלובלית
באוקטובר 2016, הודיע האתר האמריקאי באזפיד, כי ישתף פעולה בפיתוח המשחק טאץ יחד עם קשת ושילובו באתר האמריקאי.
בנובמבר 2016 מכרה קשת את הפורמט לערוץ הטלוויזיה המרכזי בקולומביה קאראקול (Caracol), כאשר השעשועון שודר בקולומביה מדי ערב בפריים-טיים של בשידור חי, בשיתוף פעולה בין הערוץ לבין הרשת הקמעונאיות אקסיטו (Exito).
קאזאנלק
קאזאנלק (בבולגרית: Казанлък) היא עיר במחוז סטארה זאגורה, במרכז בולגריה, בפתח המזרחי של עמק הוורדים.
נכון לדצמבר 2010, מספר התושבים של קאזאנלק עמד על 52,779 נפשות. בעיר קיימת תעשיית שמן ורדים ומוזיאון בו מוצג תהליך הפקת השמן. אספקת הוורדים מקורה בעמק הוורדים. בתקופת קטיף הוורדים נערכים במקום פסטיבלים וריקודים המוקדשים לוורדים.
העיר נוסדה ב-1300 כמבצר, אך במקום מצוים קברים תראקים עתיקים וקבר אחד, מהמאה הרביעית, לפני הספירה, השתמר היטב, כולל פרסקות המתארות ריטואלים קדומים. הקבר אינו פתוח לציבור הרחב, אך למען התיירים נבנה העתק שלו.
דאונטאון דיסני
דאונטאון דיסני (באנגלית: Downtown Disney) הוא שמם של שני אתרי הסעדה, קניות ובידור הממוקמים באתרי הנופש של חברת וולט דיסני.
קאזאנלק
בקאזאנלק שורר אקלים ממוזג כאשר הטמפרטורות נעות מ-1oc בינואר ועד 21oc ביולי. החודש הגשום בשנה הוא יוני והשחון הוא פברואר.
בנוסף לתעשיית שמן הוורדים, ידועה העיר במפעלי הנשק המצויים בה ובין היתר מפעל גדול לייצור רובי AK-47 "קלצ'ניקוב" שנוסד ב-1924.
הקהילה היהודית
הרב הראשי הראשון ליהודי בולגריה המודרנית גבריאל אלמושנינו טען ששבתי צבי מת ונקבר בעיר קאזאנלק. בסיור שערך ב-1886 לעיתונאי אנגלי ציין שעל מצבתו של שבתי צבי בקאזאנלק נכתב: "משנה הדת, הנביא צבי שבתאי, בא מאזיא הקטנה וישב בשאלוניקי, משם עבר במדינת מוקדון, ואחר כך בגד באמונתו, ובפקודת השולטן הובא לבית האסורים, ואח"ן יצא לחופשי. פה מת ופה נקבר".
לוגיקה מסדר שני
יכולת ביטוי
בלוגיקה מסדר שני אנחנו יכולים לבטא משמעותית יותר מאשר בלוגיקה מסדר ראשון. כך למשל, ניתן לבטא כבר בלוגיקה מסדר ראשון את העובדה ששדה המספרים הממשיים הוא שדה סדור קווית (כיוון שכדי לנסח את העובדה הזו אנחנו צריכים רק להשתמש בכמתים על איברים במבנה), אבל לא ניתן לבטא בשפה מסדר ראשון את העובדה שלכל קבוצה חסומה יש חסם עליון מינימלי. עובדה זו ניתנת לביטוי על ידי לוגיקה מסדר שני, כיוון שהמשפט "לכל קבוצה A אם A חסומה אז קיים חסם מינימלי" משתמש בכמת על פני הקבוצות, שמותר בלוגיקה מסדר שני. תכונה זו מכריחה את אוסף הממשיים להיות לא בת מנייה, ולכן היא לא ניתנת לביטוי בלוגיקה מסדר ראשון, לפי משפט סקולם-לוונהיים.
בלוגיקה מסדר שני אפשר לבטא את העובדה "A סופית" - כי המשמעות של עובדה זו היא שכל פונקציה חח"ע מ-A לעצמו היא גם על. באופן דומה, ניתן לבטא גם את העובדה "A בת מנייה" - כי אז בין כל שתי תתי-קבוצות אינסופיות של A יש פונקציה חח"ע ועל. שני המושגים האלו אינם ניתנים לביטוי בלוגיקה מסדר ראשון, לפי משפט הקומפקטיות ומשפט לוונהיים-סקולם, ולכן שני המשפטים האלו אינם מתקיימים בלוגיקה מסדר שני.
אקסיומת האינדוקציה באריתמטיקה ואקסיומת ההחלפה (או אקסיומת ההפרדה) בתורת הקבוצות האקסיומטית הן דוגמאות לאוסף אינסופי של אקסיומות מסדר ראשון שנועדו להחליף אקסיומה בודדת מסדר שני. בשני המקרים, האקסיומה מסדר שני מבטאת יותר מאוסף האקסיומות מסדר ראשון.
כללי הסקה
קיימות מספר מערכות אפשריות של כללי הסקה ללוגיקה מסדר שני, אף אחת מהן איננה שלמה. מערכות אלו הן תקפות כלומר אינן יכולות להוכיח משפט שגוי.
מערכות אלו בנויות במידה מסוימת על הנחות מבוססות תורת הקבוצות לגבי אופי אוסף תתי-הקבוצות והפונקציות שבמודל. למשל, ניתן לתאר מערכת של כללי הסקה בה מתקיים כלל המקביל לאקסיומת ההפרדה - לכל קבוצה יש תת-קבוצה שמורכבת בדיוק מאוסף כל האיברים שמקיימים נוסחה מסוימת.
לא יכולה להיות מערכת כללי הסקה בלוגיקה מסדר שני שתהיה בו זמנית תקפה, שלמה ואפקטיבית (זו תוצאה של משפטי אי השלמות של גדל). במילים אחרות תמיד אחת משלוש הטענות הבאות תיכשל בלוגיקה מסדר שני:
לוגיקה מונאדית מסדר שני
הלוגיקה המונאדית מסדר שני היא צמצום של השפה מסדר שני לאפשרות לכמת רק על תתי קבוצות (ולא על פונקציות ויחסים).
קשר למונים גדולים
תחת הנחת קיום של מונים גדולים ניתן להוכיח כי גרסאות של המשפטים הקלאסיים של הלוגיקה מסדר ראשון עדיין מתקיימים גם בלוגיקה מסדר שני. כך למשל מגידור הוכיח כי המונה העל-קומפקטי הראשון (אם קיים אחד), ניתן לאפיון כמונה המינימלי בו לכל מודל מעוצמה גדולה או שווה מהמונה ולכל משפט בשפה מסדר שני \Phi שמכיל רק כמת "לכל" אחד מסדר שני (וכמתים רבים כרצוננו מסדר ראשון), יש תת-מודל מעוצמה קטנה מהמונה בו \Phi מתקיים.
באופן דומה, מונה הוא קומפקטי-חלש אם ורק אם כל פסוק מסדר שני במבנה (עבור יחס R שמייצג תת-קבוצה כלשהי של V_\kappa), בו יש רק כמת כולל בודד על משתנה מסדר שני וכל שאר הכמתים הם מסדר ראשון משתקף, כלומר מתקיים גם במבנה  עבור סודר.
קישורים חיצוניים
Logique d'ordre supérieur
לאה צמל, עורכת דין
לאה צמל, עורכת דין הוא סרט תיעודי ישראלי משנת 2019 מאת רחל לאה ג'ונס ופיליפ בלאיש, המתעד את עורכת הדין הישראלית לאה צמל.
הסרט הוקרן בהקרנת בכורה עולמית בפסטיבל הסרטים סאנדנס בשנת 2019, בו היה מועמד לפרס הסרט התיעודי העולמי הטוב ביותר. הסרט הוקרן בפסטיבלי קולנוע שונים נוספים ברחבי העולם. בישראל, הסרט זכה בפרס הסרט הטוב ביותר בפסטיבל דוקאביב לשנת 2019. ב-30 ביוני 2019 הסרט שודר לראשונה בערוץ HOT8.
ב-29 בספטמבר 2021, זכה הסרט בפרס לסרט התיעודי הטוב ביותר בטקס האמי ליצירה חדשותית.
תקציר העלילה
לאה צמל היא עורכת דין ישראלית ותיקה המייצגת מחבלים פלסטינים בבתי המשפט בישראל במשך כחמישה עשורים. לעיתים קרובות, צמל מוצאת עצמה סופגת ביקורת חריפה בעיתונות ובדעת הקהל הישראליים, אך לדבריה היא נותרת איתנה ואופטימית באמונתה שניתן יהיה לשרת את הצדק.
הסרט עוקב אחר פעולותיה של צמל במסגרת אחדים מתיקיה, לרבות הגנה על קטין בן 13 המואשם בניסיון רצח, וכן הגנה על בעלה מיכאל ורשבסקי שהואשם בבגידה במדינה.
קטעי אנימציה מסתירים את זהותם של הנאשמים.
פרסים
בפסטיבל דוקאביב לשנת 2019 זכה בסרט בפרס הסרט הטוב ביותר. בנימוקי השופטים נכתב:
הסרט זכה בפרס הווארד גילמן בשווי 70 אלף ש"ח, ובמענק מטעם מפעל הפיס בסך 150 אלף ש"ח.
ביקורות
הסרט מחזיק בדירוג של 100% ביקורות חיוביות באתר Rotten Tomatoes, על פי 7 ביקורות, בהן בהוליווד ריפורטר וב-Sight & Sound.
הקרנת הסרט
הסרט הוקרן בהקרנת בכורה עולמית בפסטיבל הסרטים סאנדנס בשנת 2019, בו היה מועמד לפרס הסרט התיעודי העולמי הטוב ביותר. הסרט הוקרן בפסטיבלי קולנוע שונים נוספים ברחבי העולם, לרבות בהונג קונג, ז'נבה, טורונטו, מוסקבה, מינכן, סלוניקי, קופנהגן וקרקוב.
בישראל זכה הסרט בפרס הסרט הטוב ביותר בפסטיבל דוקאביב לשנת 2019. ב-30 ביוני 2019 הסרט שודר לראשונה בערוץ HOT8.
היו שהחרימו את הסרט בטענה שמי שתומכת ומגנה על מחבלים אינה ראויה לסרט שיתמוך בה. ארגון "בצלמו" פנה לשרת התרבות מירי רגב ולראש עיריית מעלות-תרשיחא בבקשה לבטל את הקרנת הסרט בהיכל התרבות בעיר, וההקרנה בוטלה. בעקבות פנייה של האגודה לזכויות האזרח בישראל קבעה המשנה ליועץ המשפטי לממשלה, דינה זילבר, שביטול הקרנת הסרט אינו חוקי, ומהווה פגיעה בחופש הביטוי. כתחליף להקרנה שבוטלה הוקרן הסרט בקיבוץ כברי הסמוך. הקרנת הסרט במעלות, מחוץ להיכל התרבות, הופסקה לבקשת המשטרה, עקב הפרעות של מפגינים אנשי ימין.
גם הקרנה שתוכננה להיערך בחולון בוטלה בעקבות לחץ ציבורי.
סערת ביטול התמיכה של מפעל הפיס בדוקאביב
זכייתו של הסרט בפרס הסרט הטוב ביותר בפסטיבל דוקאביב בשנת 2019 עוררה סערה ציבורית, עקב פעילותה של צמל כעורכת דין המייצגת אסירים ביטחוניים וטרוריסטים פלסטינים. עיקר המחאה כוון נגד מפעל הפיס, שהעביר מענק בסך 150,000 ש"ח ליוצרי הסרט, במסגרת תמיכתו במפעלי תרבות ישראליים.
אחרי מספר ימים של מחאות בפתח משרדיו, בהובלת ארגון "אם תרצו", ב-27 ביוני 2019 הודיע מפעל הפיס כי יבחן את המענק לסרט וכי החליט לבטל את המענקים לסרטים הזוכים בשנים הבאות. החלטת מפעל הפיס להפסיק לממן את הפרס הזוכה בדוקאביב עוררה אף היא סערה ציבורית: איגודי היוצרים והאמנים ופורום מוסדות תרבות הפגינו מול משרדי מפעל הפיס, שני שופטי פרס ספיר, שאף הוא מוענק על ידי מפעל הפיס, התפטרו לאות מחאה, שלוש סופרות (נעמי לויצקי, לאה איני ואורית וולפיילר) הסירו מועמדותן לפרס זה ועשרות סופרים וסופרות טענו כי מפעל הפיס התנער מתמיכה בסרט "מטעמים פוליטיים פסולים" והצהירו כי אם יזכו בפרס ספיר, הם יעבירו חלק מכספי הזכייה ליוצרי הסרט.
מועמדות לאוסקר
ב-17 בדצמבר 2019 פורסם כי האקדמיה האמריקאית לקולנוע החליטה לכלול את "לאה צמל, עורכת דין" ברשימת 15 הסרטים שמועמדים לפרס אוסקר לסרט התיעודי הטוב ביותר בטקס שצפוי להתקיים ב-9 בפברואר 2020. סך הכל 159 סרטים הגישו מועמדות, מתוכם רק 15 עברו את הסינון הראשוני. חמשת הסרטים המועמדים הסופיים בקטגוריה יוכרזו ב-13 בינואר 2020.
שרגא ברג
שרגא פייבל (פיליפ) ברג (1927 - 16 בספטמבר 2013) היה רב וראש "המרכז לחקר הקבלה".
קורות חייו
נולד בשם פייבל שרגא גרוברגר בברוקלין, ניו יורק. הוא למד בישיבת "תורה ודעת" ובישיבת לייקווד, הוסמך לרבנות ב-1951 ועבר לעולם העסקים. ב-1962 התחיל ללמוד קבלה אצל המקובל הרב יהודה צבי ברנדויין, תלמידו של הרב יהודה אשלג ודוד אשתו הראשונה, רבקה. לדבריו, ברנדווין הסמיכו להיות יורשו.
ב-1965 פתח ברג, יחד עם הרב ברנדויין, את "National Institute for the Research of Kabbalah" ("המכון הלאומי לחקר הקבלה") בארצות הברית. מאוחר יותר שונה שם הארגון ל"Kabbalah Center" ("המרכז לקבלה"). בשנות ה-80 עבר להתגורר בארצות הברית והרחיב שם את פעילות הפצת הקבלה. מרבית הסניפים ורוב התלמידים של המרכז נמצאים שם. בניו, יהודה ומיכאל, מכהנים כמנהלים משותפים של המרכז לקבלה בארצות הברית.
ברג חיבר יותר מ-30 ספרים בנושא קבלה, בהם "מבוא לחוכמת קבלה", "הפתח לחכמת הקבלה", "גלגולי נשמות", "הצופן הסודי של היקום" "עצמת הקבלה", "לחיות לנצח", "כח האלף-בית", "קשר הכוכבים", "המפתח לחירות", "תפילה, ניסים ומסתורין" ואחרים. בשנת 2008 הוציאה, בהוצאת המרכז, ספר בשם "אלוהים שם ליפסטיק" העוסק בקשר בין נשים לקבלה.
בשנת 2004 לקה ברג בשבץ בגזע המוח, שממנו לא התאושש באופן מלא. ברג, אב לשמונה ילדים, נישא בשנית לקרן ברג ששימשה כמנכ"ל המרכז לקבלה, ומאז מחלתו שימשה גם כיו"ר המרכז.
ברג נפטר ב-16 בספטמבר 2013, בן 86 במותו. הוא נקבר בבית העלמין החדש בצפת, באחוזת קבר המשתרעת על קרוב לחצי דונם. מאבטחים שומרים על הכניסה לאחוזת הקבר ומאפשרים כניסה רק לבעלי אישורים מיוחדים מטעם המרכז לקבלה.
המרכז לקבלה
ב-1971 פתח הרב ברג את הסניף הראשון של "המרכז לקבלה" בתל אביב. מאוחר יותר הרחיב את פעילותו לחיפה וירושלים.
"המרכז לקבלה" מפעיל מלוס אנג'לס כ-50 סניפים בעולם. המרכז פועל מתרומות של חסידיו וממכירת קורסים וספרות בנושא קבלה. בין תלמידיו מפורסמים רבים: הידועה בהם הזמרת מדונה, ולצדה הבמאי גאי ריצ'י, מעצבת האופנה דונה קארן והשחקנים אשטון קוצ'ר ודמי מור. לפי הערכות, במרכז לומדים בסביבות 4 מיליון איש, רובם הגדול בארצות הברית וחלק ניכר מהם לא יהודים. המרכז הפיץ עותקים רבים של ספר הזוהר חינם. על פעילות זאת נמתחה ביקורת מצד חוגים דתיים ומצד חוקרים.
ביקורת
רבים בציבור החרדי והדתי ביקרו את ברג. הרב עובדיה יוסף אסר להשתתף בהרצאותיו ולקרוא את ספריו והוציא בשנת ה'תשנ"ז (1997) גילוי דעת חריף נגדו. פסק דומה הוציא בד"ץ העדה החרדית ארגון יד לאחים פרסם את שמו ותנועתו ברשימת הכתות של הארגון, ובעקבות ממצאי הארגון יצאו גם הרבנים הראשיים לישראל הרב אליהו בקשי דורון והרב ישראל מאיר לאו נגד ברג.
CAPTCHA
CAPTCHA במחשבים הוא מבחן אתגר מענה (challenge-response) שמטרתו להבטיח שהתשובה אינה מופקת באמצעות מחשב. במנגנון מעורב בדרך כלל מחשב המייצר שאלה אקראית, כזו שלאדם קל לענות עליה אך למחשב קשה מאוד. מבחן CAPTCHA בדרך כלל מבקש מהמשתמש להקליד אותיות או מספרים המופיעים בצורה מעוותת על המסך.
CAPTCHA הוא סוג של מבחן טיורינג, שבו מחשב ממונה על הבדלה בין אדם למחשב, בשונה ממבחן טיורינג הקלאסי בו אדם באמצעות שיחה ושאלות מנסה להבדיל בין מחשב לאדם.
מקור השם
את השם CAPTCHA טבעו לראשונה לואי פון אהן, מנואל בלום, ניקולאס ג' הופר מאוניברסיטת קרנגי מלון וג'ון לנגפורד מ־IBM. השם הוא ראשי התיבות של "Completely Automated Public Turing test to tell Computers and Humans Apart", ובעברית: "מבחן טיורינג ציבורי אוטומטי לחלוטין להבחנה בין מחשבים ובני אדם". אוניברסיטת קרנגי מלון ניסתה לרשום את השם כסימן רשום אך ויתרה על הרעיון.
האקדמיה ללשון העברית קבעה את המונח אימות אנוש לקפצ'ה.
היסטוריה
שתי קבוצות טענו שהן הראשונות לפתח מנגנון CAPTCHA : קבוצה אחת מחברת AltaVista שכללה את אנדרי ברודר ועמיתים על מנת למנוע מבוטים להוסיף כתובות URL למנוע החיפוש. כדי ליצור תמונות עמידות לסריקת OCR (זיהוי תווים אופטי) הצוות חקר מצבים שסריקתם הניבה תוצאות גרועות. קבוצה שנייה כללה את לואי פון אהן ומנואל בלום אשר הרחיבו את הרעיון לכל תוכנה היכולה להבדיל בין אדם למחשב. פון אהן ובלום הראו גם מספר דוגמאות למנגנוני CAPTCHA, כולל המנגנון המסחרי הראשון שאומץ על ידי.
אולם המחלוקת הוסרה דווקא על ידי קבוצה שלישית שכללה את גילי רענן וערן רשף, אשר עבדו במסגרת חברת סנקטום על פיתוח קיר אש ליישומי אינטרנט, אשר הגישה בקשה לפטנט בשנת 1997שכותרתה הייתה: "מערכת להפרדה בין אדם למכונה" והתבססה על שימוש ביכולות חישה אנושיות היעילות בהרבה משל מחשב.
יישומים
שימוש מקורי ב-CAPTCHA נעשה בפרויקט reCAPTCHA: מערכת reCAPTCHA מציגה לגולש CAPTCHA הכוללת מילים שלא זוהו על ידי תוכנות לזיהוי תווים אופטי, ובכך מסייעת בהמרת טקסטים מודפסים לפורמט דיגיטלי.
עקיפת המנגנון
על מנת לנסות להתגבר על מנגנון ה־CAPTCHA ניתן לנסות ליישם את השיטות הבאות:
יישום לקוי
כמו בכל מערכת אבטחה, יישום לקוי או לא מלא של המערכת עלול לחשוף פרצות אבטחה הניתנות לניצול בידי תוקפים. במקרים אלה, הבעיה אינה בבסיס התאורטי של המערכת אלא באופן בו מממשים את המערכת כך שגם במערכת חזקה באופן תאורטי, מתקיימות בעיות מעשיות הנובעות מתכנון או ביצוע לקויים.
שיפור תוכנות זיהוי תווים
שלבים 1 ו־3 יכולים להתבצע בקלות על ידי מחשב. נכון ל-2012, בני אדם עדיין יכולים להפריד את האותיות בתמונה באופן טוב יותר מאשר מחשבים. במערכת בהן הרקע מורכב מצורות הדומות לאותיות והאותיות מחוברות ביניהן על ידי צורות אלה, קשה עדיין להפריד את האותיות באופן אוטומטי באמצעות מחשב. מסיבה זו, יישומי CAPTCHA חזקים יתמקדו בחלוקת התווים כדי להקשות על הפיצוח.
שימוש בבני אדם על מנת לפתור את ה־CAPTCHA
בשיטה זו ניתן לבנות בוט הממלא באופן אוטומטי את הטופס וכאשר הוא מגיע לחלק בו צריך לפתור את ה־CAPTCHA הוא מעביר אותו למפעיל על מנת שיפתור אותו.
שיטה נוספת שניתן ליישם היא שימוש ב־CAPTCHA שהתקבל מאתר אחד באתר אחר השייך לפורץ, וכך הגולשים באתר פותרים את ה־CAPTCHA עבור הבוט אשר מעביר את הפתרון לאתר אליו הוא מעוניין לפרוץ.
שימוש ב-CAPTCHA לתועלת
כאשר הערכות השימוש ב-CAPTCHA עומדות על 200 מיליון ביום, לפי חישוב של 10 שניות לכל אחד, מתבזבזות 500,000 שעות כל יום שיכולות להיות מנוצלות לתועלת. עובדה זו גרמה ללואי פון אהן לחשוב על האפשרות להשתמש בכל ההקלדות האלה להעביר ארכיונים שלמים, שלא ניתן לפענח את המילים לטקסט על ידי סריקה, בעזרת שימוש במיקור המונים זה לטקסט דיגיטלי, ופיתח את reCAPTCHA. לדוגמה עיתון The Times, אשר מפורסם משנת 1851 משתמש בשירות זה של החברה של לואי פון אהן כדי להעביר את כל ארכיון העיתונים שלה לטקסט.
ליאונרד ראוולף
ליאונרד ראוולף (בגרמנית: Leonhard Rauwolf; 21 ביוני 1535 – 15 בספטמבר 1596) היה רופא, בוטנאי וחוקר טבע גרמני. ידוע בעיקר בתרומתו לידע הבוטני ממסעו ללבנט ומסופוטמיה בשנים 1573–1575. מטרתו העיקרית של המסע הייתה מציאת מקורות חדשים לצמחי מרפא. זמן קצר לאחר שחזר, הקים את העשבייה הראשונה לצמחי האזור והוציא סדרת פרסומים של תאורים בוטניים חדשים. מאוחר יותר הוא פרסם את סיפור המסע והאזורים בהם ביקר.
ליאונרף הוא הבוטנאי הראשון מאז עידן ימי הביניים שביקר בארץ ישראל ופרסם בעשבייה שהקים כ-200 מיני צמחים מהאזור. הוא האירופאי הראשון שתיאר את עכובית הגלגל ואת פולי הקפה שראה בחלב, סוריה.
חוק האזרחות (רוסיה)
חוק האזרחות ברוסיה, רשמית החוק הפדרלי "אודות אזרחות הפדרציה הרוסית" הוא חוק הקובע את התנאים לקבלת אזרחות ברוסיה. מדי פעם נעשים שינויים בחוק על ידי האספה הפדרלית של הפדרציה הרוסית.
החוק אומץ על ידי הדומה הממלכתית של הפדרציה הרוסית ב-19 באפריל 2002, אושר על ידי מועצת הפדרציה של רוסיה ב-15 במאי 2002 ונחתם על ידי הנשיא ב-31 במאי 2002. החוק נאכף על ידי משרד הפנים, באמצעות המינהל הראשי לענייני הגירה (GUVM.MVD.Ru).
רקע
החוק נחקק על מנת לאפשר ליוצאי ברית המועצות להקל בקבלת אזרחות ועם השנים נוספו לו תיקונים שנועדו להקל עוד יותר על הליך ההתאזרחות.
עד 2002, חוקי האזרחות התבססו על חוק האזרחות משנת 1991, שהיה מיושן.
זכויות אזרחיות
רק אזרחיה הבגירים של רוסיה, תושבי אחד מהסובייקטים הפדרליים, הם בעלי זכות חוקית להשתתף בבחירות לעמדות הממשל הפדרלי של רוסיה, כמו גם בבחירות במחוז בה הם גרים או בבחירות לשלטון המקומי.
אזרחי הפדרציה הרוסית זכאים לקבל סיוע והגנה מחוץ לגבולות רוסיה (דרך שגרירויות רוסיה והקונסוליות הרוסיות), ורשאים לגור ברוסיה וכמו גם בטריטוריות אשר בשליטתה - ללא כל צורך בקבלת ויזת הגירה לצורך מעבר למדינה אחרת בתחומי רוסיה.
חובות אזרחיות
אזרחי רוסיה מחויבים להתייצב, אם יקבלו זימון, לבית המשפט המקומי כדי לשמש חברים בחבר מושבעים. בנוסף, אזרחי רוסיה מחויבים לשלם מס הכנסה ולהגיש דו"ח שנתי לרשות המיסים, כולל על הכנסות אותן הרוויחו בזמן ששהו מחוץ לגבולות המדינה (ללא תלות באורך השהייה מחוץ לרוסיה). אזרחי רוסיה גם חייבים לצאת את גבולותיה ולהיכנס לשטחה תוך הצגת דרכון הרוסי גם כאשר האזרח מחזיק באזרחות נוספת.
כל האזרחים הזכרים (כולל אלו אשר שוכנים באופן קבוע מחוץ לגבולות רוסיה או בעלי אזרחות כפולה) נדרשים בין הגילאים 18 עד 26 למסור את פרטיהם לגורמים האחראים על גיוס החירום לכוחות המזוינים.
דרכים לרכישת אזרחות
ישנן מספר דרכים בהן מוענקת אזרחות רוסית:
מכוח התאזרחות
אדם אשר איננו צאצא לאזרח רוסיה יוכל להשיג אזרחות רק דרך תהליך התאזרחות.
זכאות להתאזרחות
כדי לעבור תהליך התאזרחות ולהפוך להיות אזרח רוסיה, תושב קבע חוקי של רוסיה לפחות 3 שנים קודם להגשת הבקשה. הפונה חייב להיות "אדם מוסרי וטוב" וחייב לעבור מבחן על השפה הרוסית ולהצהיר על הכנסה מספקת.
שבועת אמונים
בעת קבלת אזרחות, מקבל האזרחות נושא את שבועת האזרחות:
Я (фамилия, имя, отчество), добровольно и осознанно принимая гражданство Российской Федерации, клянусь:
соблюдать Конституцию и законодательство Российской Федерации, права и свободы ее граждан;
исполнять обязанности гражданина Российской Федерации на благо государства и общества;
быть верным России, уважать ее культуру, историю и традиции
כשירות לתפקיד ציבורי
אזרח רוסי מתוקף התאזרחות זכאי לכל הזכויות של אזרח רוסי מלידה, למעט הזכות להיבחר לנשיאות, המוקנים רק לאזרחים מלידה. למעשה, המינוח "אזרח מלידה" לא מוגדר בשום מקום בחוקה עצמה ובית המשפט העליון של רוסיה מעולם לא דן במשמעויות השונות של המינוח ועד כה שלושת הנשיאים שנבחרו היו ילידי רוסיה.
ביטול אזרחות
יכולות להיות מספר סיבות לביטול והפסקת אזרחות רוסית: ויתור על אזרחות רוסית, בהיעדר אזרחות אחרת וללא ערבויות לקבלת אזרחות זרה, לא מתאפשר מאז כניסתו לתוקף של חוק האזרחות בתאריך 31 במאי 2002.
אזרחות כפולה
במקרים מסוימים, מצב כזה אפשרי כאשר אזרח רוסיה הוא אזרח של מדינות נוספות בו זמנית. ככלל, אזרח רוסי אינו יכול להחזיק באזרחות נוספת אם כי ישנם חריגים.
אדם בעל אזרחות כפולה אינו נפטר מחובותיו כלפי המדינות, הוא מחויב בתשלום מיסים בשתי מדינות, נושא חובה צבאית בשתי מדינות, אך נשללת ממנו הזכות למלא תפקידים מסוימים (עורך דין, שופט, עובד מדינה וכן הלאה).
על פי חוקת הפדרציה הרוסית, אזרח הפדרציה הרוסית (ציטוט):
קבלת אזרחות אחרת אינה כרוכה בהפסקת וביטול אזרחות הפדרציה הרוסית. התקנות והאמנות הבינלאומיות של הפדרציה הרוסית, המסדירות את סוגיות האזרחות הכפולה מאפשרות לאזרחי טג'יקיסטן וטורמניסטן להחזיק גם באזרחות רוסית.
בפברואר 2020 הוגשה הצעת חוק לתיקון חוק האזרחות, לפיו תתאפשר אזרחות כפולה לכלל המבקשים לקבל אזרחות רוסית ולא יחויבו להתגורר ברוסיה במשך 5 שנים, אלא די ב-3 שנים. צעד זה נועד להקל על יוצאי ברית המועצות בקבלת אזרחות רוסית.
ח' בתשרי
בר מצווה
על פי הלוח העברי הקבוע, פרשת בר המצווה של ילד שנולד בח' בתשרי היא בדרך כלל פרשת האזינו. אם ראש השנה חל ביום חמישי בשנת בר המצווה, תיפול שבת בר המצווה ביום כיפור, ואז דוחים את הקריאה בתורה לסוכות.
Bonez Tour 2005: Live at Budokan
Bonez Tour 2005: Live at Budokan הוא אלבום וידאו של הזמרת-יוצרת הקנדית אבריל לאבין. אלבום הווידאו יצא לאור ב-7 בנובמבר 2005, על ידי חברת התקליטים האמריקאית ברטלסמן מיוזיק גרופ. אלבום הווידאו מתעד את הופעתה של לאבין שנערכה ב-10 במרץ 2005 בהיכל ניפון בודוקאן שבטוקיו, במסגרת סיבוב ההופעות השני שלה "Bonez Tour" אליו יצאה לאבין ב-2004 על מנת לקדם את אלבומה השני.
בנוסף לאלבום הווידאו עצמו, צורפה גם חוברת של המילים של כל השיר ביפנית ובאנגלית ומטען לטלפון עליו רשום את שמה של הזמרת.
גבריאל מאכט
גבריאל סוואן מאכט (באנגלית: Gabriel Swann Macht; נולד ב-22 בינואר 1972) הוא שחקן קולנוע וטלוויזיה יהודי-אמריקאי, הידוע בעיקר בזכות גילום תפקידו של הרווי ספקטר בסדרת הדרמה המשפטית "Suits" (2019-2011).
ביוגרפיה
הוריו של מאכט עברו להתגורר בקליפורניה בהיותו בן חמש, שם למד בתיכון בוורלי הילס (אנ'), ולאחר מכן הוא החל ללמוד באוניברסיטת קרנגי מלון, שם סיים תואר ראשון בדרמה בשנת 1994. במהלך לימודיו באוניברסיטה, מאכט היה חבר באחוות הסטודנטים דלתא-אפסילון.
קריירה
בשנת 1980 קיבל מאכט את תפקידו הראשון בגיל שמונה בסרט "Why Would I Lie?" (אנ'), בבימויו של לארי פירס (אנ') , תחת שם הבמה גבריאל סוואן. מאכט היה מועמד לפרס השחקן הצעיר הטוב ביותר בטקס פרסי האמן הצעיר (אנ'), אך זה הפסיד לשחקן ריקי שרודר.
בשנת 1991 לוהק לתפקידו השני בקריירה, תפקיד זוטר בסדרה "בוורלי הילס 90210" בתור טל וויבר. בשנת 1998 שיחק בסרט הנעורים "הרפתקאותיו של סבסטיאן קול" בכיכובו של אדריאן גרנייה.
בשנת 2001, בשעה שכיכב בסרט "מאחורי קווי האויב", מאכט העביר שבוע צילומים בים, על סיפון נושאת המטוסים האמריקאית USS קארל וינסון. בשנת 2003 שיחק בסרט "השתול", ובדרמה הביוגרפית "גנבים על רמה" בכיכובו של ג'וני נוקסוויל.
בשנת 2004 כיכב בסרט "בובי לונג" לצד סקרלט ג'והנסון. בשנת 2005 שיחק בסרט הטלוויזיה "ארכנגלסק" לצד דניאל קרייג; הסרט אשר שודר ברשת BBC הבריטית, הוא עיבוד לרומן באותו שם מאת רוברט האריס.
בשנת 2006 שיחק בסרט הריגול "שומר המדינה" שהופק ובוים על ידי רוברט דה נירו על פי תסריט מאת אריק רות'.
בשנת 2007 כיכב בסרט הקומדיה הרומנטית "אמרתי לך!" לצד מנדי מור. בשנת 2008, מאכט גילם את התפקיד הראשי בסרט אודות גיבור-העל "הספיריט", שהופק על ידי פרנק מילר על בסיס קומיקס של ויל אייזנר באותו השם. אף על פי שהסרט עצמו נחשב לכישלון מסחרי, מאכט זכה לשבחים על אופן המשחק שלו. ב-2009 שיחק בדרמה "דרך אחת לולהאלה" לצד קייט וולש.
בשנת 2010 שיחק בסרט "על אהבה וסמים אחרים" בבימויו של אדוארד זוויק. עוד במהלך שנת 2010, נמסר שמאכט יגלם את התפקיד הראשי בסדרת הדרמה המשפטית "Suits" (נקראה במקור "A Legal Mind"), אשר משודרת ברשת USA. הסדרה זכתה להצלחה מסחרית ולביקורות חיוביות ביחס לתפקידו של מאכט, כאשר ביולי 2017 הסדרה אף חודשה לעונה שביעית. על אף ששמו של מאכט לא מופיע בדף הקרדיטים הרשמי של רשת USA, שמו, יחד עם שמו של פטריק ג'יי אדמס, המגלם אף הוא דמות מרכזית בסדרה, הופיע תחת הכותרת "מפיקים שותפים" במהלך כתוביות הסיום של פרקי העונה השלישית של "Suits".
בשנת 2011 שיחק תפקיד ראשי בסרט "ימ"מ: קרב יריות", בו גילם את דמות המאמן והמפקד החדש של צוות ימ"מ דטרויט.
בשנת 2019 שב עם דמותו כהארווי ספקטר להופעת אורח בסדרה "פירסון"; סדרת הספין אוף של סדרת הטלוויזיה "Suits".
חיים אישיים
במהלך שנת 2004, מאכט נישא לשחקנית האוסטרלית-אמריקאית ג'סינדה בארט (אנ'). באוגוסט 2007 נולדה בתם הראשונה בלוס אנג'לס, ובפברואר 2014 נולד להם גם בן.
שרה רפרטי המגלמת את דונה בסדרה -"Suits", היא חברתו הקרובה ביותר של מאכט יותר מ-20 שנה, מאז שנפגשו לראשונה ב-1993 בפסטיבל תיאטרון ויליאמסטאון.
בעקבות ההיכרות הקרובה שלו עם מייגן מרקל היה אחד מהאורחים בחתונתה עם הנסיך הארי.
מאכט הוא צמחוני, ודוגל בערכי שיויוניות ותרומה לקהילה.
מרקוס אנטוניוס יוליאנוס
יוליאנוס קיבל את תפקיד המשגיח במקום קודמו, גסיוס פלורוס, שלא מנע את התפרצותו של העימות עם היהודים. אולם גם יוליאנוס נכשל בעצירת המרד מלהפוך למלחמה.
ייתכן שמרקוס אנטוניוס יוליאנוס היה קרוב משפחתו של מרקוס אנטוניוס פליקס, הנציב ביהודה בין השנים 52–58.
יוסף בן מתתיהו מציין את שמו של מרקוס אנטוניוס יוליאנוס בין "ששת בכירי המפקדים" של טיטוס במצור על ירושלים (70), אותם הוא כינס בט' באב כדי לדון בשאלת גורלו של בית המקדש. חמשת האחרים היו מפקדי לגיונות הצבא ואילו אנטוניוס יוליאנוס היה "הפרוקורטור של ארץ יהודה".
מאחר שעל פי דברי יוספוס, היו הרבה סופרים שעסקו במלחמה היהודית ברומאים, מתקבל על הדעת שאחד מהם היה אנטוניוס יוליאנוס, הפרוקוראטור של יהודה בזמן המרד, שניתן לזהות אותו עם אותו "אנטוניוס יוליאנוס", שהסופר מינוקיוס פליקס ציין שכתב חיבור היסטורי הנוגע ליהודים או למלחמתם. אולם חיבור זה אבד.
אלי הירש
אלי הירש (נולד ב-8 באוקטובר 1962 בפתח תקווה) הוא משורר, עורך ספרותי, מבקר ספרות ומתרגם ישראלי. חתן פרס היצירה לסופרים עבריים לשנת תשע"ה.
ביוגרפיה
ב-1979 פרסם לראשונה שירים אחדים בכתב העת סימן קריאה. בשנות השמונים למד פילוסופיה באוניברסיטת תל אביב, והשלים תואר ראשון בתחום בהצטיינות יתרה. אחר כך עבד כמתרגל בחוג לפילוסופיה באוניברסיטה. באותו עשור החל גם לכתוב במקומונים ובעיתונים, על פי רוב בענייני ספרות. ב-1985 ערך, יחד עם שלושה משוררים נוספים, את גיליונו היחיד של כתב העת "מקום". מספר שנים לאחר מכן, מונה הירש למבקר הספרים של "העיר" ושימש בתפקיד שש שנים.
ב-1994 עבר למוסף התרבות של מעריב, ושימש כמבקר הספרים של העיתון. ב-1998 סיים את עבודתו במעריב ועבד במשך שלוש שנים כעורך עצמאי. ב-2001 מונה לעורך הראשי של הוצאת מודן, וב-2003 עבר להוצאת חרגול, בה הוא משמש מאז כעורך ספרי המקור. בחרגול מופקד הירש על הסדרה הייחודית "חרגול פלוס". במשך עשור (2007–2018) כתב טור שבועי על שירה במוסף הספרות של ידיעות אחרונות. ב-2007 החל להנחות סדנאות לכתיבה שירה בחוג לספרות באוניברסיטת תל אביב. ב-2016 השלים תואר שני בפילוסופיה, גם הוא מאוניברסיטת ת"א.
במהלך השנים ערך הירש כמאתיים ספרי שירה ופרוזה, וכתב מאות מאמרי ביקורת ומסות ספרותיות, רובם פורסמו בעיתונות היומית. חתן פרס היצירה לסופרים עבריים לשנת תשע"ה.
שירתו
שירתו של הירש מתמקדת בזיכרון: האישי, התרבותי, והזיקה ביניהם. בכל אחד מספריו הופך הזיכרון - של אדם אהוב שנפטר, מסורת ספרותית שנשכחה או נוהג תרבותי שהושאר מאחור - למסע של חיפוש ושיבה, שמהלכו זוכה המקור האבוד ללידה מחדש בדמות חדשה, באמצעות השירה. שירתו מבקשת לחבר בין זמנים שונים, בהיותה ממוקמת בזמן ונטולת זמן בעת ובעונה אחת.
שניים משיריו, "אמא שלי" ו"מזמור מספר שלוש", הולחנו ובוצעו על ידי להקת DXM. לאחר הביצוע בשבוע השירה בתיאטרון צוותא ב-1988, הופצו השירים בקלטת שנושאת את שם מחברם. הופצה גם קלטת וידאו, שנקראה "אלי הירש בהופעה".
חיים אישיים
הירש מתגורר בתל אביב, נשוי ואב לשלושה.
התאחדות הקראטה בישראל
התאחדות הקראטה בישראל הוקמה בשנת 1972 ואחראית לקידומו של ענף הקראטה במדינת ישראל והיא גם הגוף הרשמי המוכר על ידי משרד החינוך ומשרד התרבות והספורט המייצגים את הקראטה המוכר בלעדית על ידי הוועד האולימפי העולמי (IOC) במקביל לענף הקראטה המסורתי/מקורי TRADITIONAL KARATE-DO המוכר בנפרד על ידי משרד התרבות והספורט. ברמה הבינלאומית, ההתאחדות חברה בארגון הקראטה העולמי (WKF) וכן בארגון הקראטה האירופאי (EKF). התאחדות הקראטה בישראל מארגנת את אליפויות ישראל בקראטה לבוגרים, נוער וילדים. התאחדות הקראטה בישראל מארגנת גם את מחנות האימונים, מבחני דרגה, השתלמויות, לימודי תעודה ואת נבחרת הנוער והבוגרים של ישראל בקראטה מהן מורכבות המשלחות הרשמיות לאליפויות אירופה ואליפויות העולם.
במסגרת פעילותה מקיימת התאחדות הקראטה בישראל גם קורסים והשתלמויות למדריכים, מאמנים, שופטים ופעילים.
משנת 2015, יושב ראש התאחדות הקראטה בישראל הוא שיהאן משה בוחניק בעל חגורה שחורה דאן 9, מאמן נבחרת ישראל ואלוף ישראל בעבר, ייצג את ישראל באליפויות העולם ואליפויות אירופה בקאטה וקומיטה.
ראשיתו של הקראטה המודרני
הקראטה הובא לאירופה סביב שנת 1950 על ידי מורים יפניים, בעיקר מהתאחדות הקראטה היפנית (JKA). בשנת 1961 התמנה ז'אק דלקור לנשיא ארגון הקראטה הצרפתי ובשנת 1963 הוא הזמין שש פדרציות אחרות ידועות באירופה (איטליה, בריטניה, בלגיה, גרמניה, שווייץ וספרד) להגיע לצרפת לאירוע הקראטה הבינלאומי הראשון אי פעם, ובריטניה ובלגיה קיבלו את ההזמנה.
בדצמבר של אותה שנה, שש מתוך שבע הפדרציות התכנסו בפריז, במה שהיה אמור להיות הקונגרס הראשון של הקראטה באירופה, במטרה לשפר את ארגון תחרויות הקראטה בין המדינות שלהן. בשנת 1965 הוקם איגוד הקראטה האירופאי (EKU), ובראשו נבחר לעמוד ז'ק דלקור. ב -1970 הקים ג'ק דלקור ביחד עם נשיא FAJKO מיפן, ריוצ'י סאסאקוואה, את WUKO– איחוד ארגוני הקראטה העולמי, במאמץ לארגן את תחום הקראטה ברמה העולמית. בשנת 1990 ניסתה WUKO להתאחד עם ארגון הקראטה המסורתי הבינלאומי (ITKF) כדי ליצור את WKF, אך ניסיון זה נכשל וקבוצת WUKO עזבה כדי להקים את WKF לבדה.
התאחדות הקראטה העולמית (WKF) היא הגוף השלטוני הבינלאומי הגדול ביותר של ספורט הקראטה וחברות בו מעל 130 מדינות. היא הוקמה בשנת 1990 והיא ארגון הקראטה המוכר על ידי הוועד האולימפי הבינלאומי. רשומים בה כיום מעל 10 מיליון חברים. ארגון WKF מארגן את אליפויות העולם בקראטה לג'וניורים וסניורים (נוער ובוגרים), אשר כל אחת מהן מתקיימת בכל שנה במדינה אחרת. הסגנונות המוכרים על ידי התאחדות הקראטה העולמית הם גוג'ו ריו, שיטו ריו, שוטוקאן וואדו ריו.
ענף הקראטה הוכר כענף אולימפי ויוצג בטוקיו 2020.
קראטה בישראל
את היווסדו של ענף הקראטה בישראל ניתן לייחס לשישה אנשי קראטה מובילים אשר למדו והגיעו מסגנונות קראטה שונים והשפיעו עמוקות על התפתחותו של הקראטה בישראל:
ראשית הדרך
בשנת 1972 הוקמה "התאחדות הקראטה בישראל" על ידי מובילי דרך, אשר ביצעו את דריסת הרגל הראשונה של ענף הקראטה בישראל. בחודש אפריל 1973 נערך המבחן הראשון לחגורות שחורות בפיקוח התאחדות הקראטה בישראל ובמבחן זה נכחו: דניס הנובר, אדמונד בוזגלו, יהודה פנטנוביץ', הרווי ספיר, גדעון קדרי, שלמה פייגה, ומאיר יהל. ענף הקראטה החל להשתתף בתחרויות המכבייה בשנת 1977 - במכבייה ה-10, הודות למאמצים הרבים שהשקיעו מייסדיה של התאחדות הקראטה בישראל במטרה חשובה זו.
כיום
בשנת 1984, לאחר מספר שנים בהם פעלה ההתאחדות באופן מצומצם, חודשה פעילות ההתאחדות על ידי מספר מאמנים וראשי מועדונים משפיעים ומובילים בישראל והיא עוצבה במתכונתה הנוכחית, מאז היא פועלת באופן רציף עד היום. היו"ר הראשון שמונה להתאחדות הקראטה המחודשת היה אבי בלייר, הוא מילא תפקיד זה במהלך 20 השנים הבאות.
בשנת 2015 נבחר שיהאן משה בוחניק לתפקיד יו"ר התאחדות הקראטה בישראל. שיהאן משה בוחניק אלוף ישראל ומאמן נבחרת ישראל בעבר, מחזיק בחגורה שחורה דאן 9, מאמן בכיר בתורות לחימה שונות. בוחניק מוביל כיום שינוי משמעותי בענף הקראטה, ענף שיכלל במשחקים האולימפיים החל מאולימפיאדת טוקיו 2021.
Fallen
Fallen (בעברית: נָפוּל) הוא אלבום הבכורה של להקת הרוק האמריקנית אוונסנס. האלבום יצא לאור ב-4 במרץ 2003 בארצות הברית, וב-28 באפריל 2003, בבריטניה, תחת חסותן של חברות התקליטים וינד אפ ואפיק רקורדס. כתיבת השירים שבאלבום החלה לקראת הקמת הלהקה. כמה שירים שנכללו באלבום הזה, נכללו גם בשני המיני-אלבומים הקודמים של הלהקה, Sound Asleep ו-Evanescence, ובאלבום הדמו הראשון שלהם, Origin. האלבום הוקלט בין השנים 03–2002, באולפני ההקלטות של קונוויי שבהוליווד, קליפורניה.
עם יציאתו נכנס האלבום אל המקום ה-3 במצעד הבילבורד 200, וה-1 במצעד האלבומים הבריטי.
האלבום
Fallen זכה להצלחה גדולה. הוא הוכתר כתקליט פלטינה משושה (על ידי ה-RIAA), ונמכרו למעלה מ-17 מיליון עותקים שלו ברחבי העולם (כמחציתם בארצות הברית). האלבום שהה בעשיריה הראשונה של מצעד בבילבורד במשך 42 שבועות וסיים במקום השלישי, 16 שבועות במצעד הפזמונים של בריטניה (מקום ראשון), 100 שבועות במצעד הפזמונים של ארצות הברית, האלבום השמיני הנמכר ביותר באמריקה בשנת 2004, והוכתר כאלבום זהב ופלטינה ב-35 מדינות שונות. כמו כן, האלבום היה לאחד מתוך שבעה אלבומים שהיו ברשימת ה-Billboard Top 50 במשך שנה ומעלה.
פרטים טכניים
האלבום הוקלט באולפני: Track Record Inc ,nrg Recording Studios (צפון הוליווד), Ocean Way Studios (ברבנק) וב-Conway Recording Studios (הוליווד), כולם בקליפורניה.
כלי המיתר הוקלטו ב-The New Man Stage שבאולפני 20th Century Fox.
שלושה שירים נחתכו מן האלבום: Missing, Farther Away והשיר Breathe No More (שהיה חלק מפסקול הסרט "אלקטרה").
רוטור (מתמטיקה)
רוטור (Rotor) או קרל (Curl) הוא גודל דיפרנציאלי המודד את נטייתו של שדה וקטורי להסתובב סביב נקודה מסוימת (לא לפי שינוי בזמן אלא לפי כיוון וגודל הווקטורים). הרוטור של שדה וקטורי הוא בעצמו שדה וקטורי. הרוטור משמש רבות בתחומים הקשורים לתנועת זורמים, כגון הידרודינמיקה, אווירודינמיקה ומטאורלוגיה (שם לרוב ניתן לפגוש בו בהגדרת הערבוליות), וגם בתחום האלקטרודינמיקה כאשר מתארים את הקשר בין שדות מגנטיים, שדות חשמליים וזרמים.
הגדרה
במערכת צירים קרטזית, הרוטור של שדה וקטורי מוגדר להיות
כדי לזכור זאת ביתר קלות, נהוג לסמן את הרוטור כ-, משום שעל ידי הצבה של הווקטור בנוסחה של מכפלה וקטורית מתקבלת אותה נוסחה אך בדרך הרבה יותר פשוטה לשחזור:
משמעות אינטואיטיבית
כדוגמה, עבור נהר שזורם בכיוון \hat{x} ותחום בין גדה אחת בישר y=0 וגדה שנייה בישר y=2 ניקח את שדה הזרימה בנהר להיות
נשים לב ששדה זה מתאפס בגדות הנהר והולך ומתחזק ככל שמתקרבים למרכז. נחשב את הרוטור של השדה:
בשאר הנקודות נקבל שהרוטור מצביע בכיוון \hat{z} זאת משום שציר הסיבוב יהיה מאונך לקרקעית הנהר במקרה זה. אם היינו מסתכלים על אבן טבועה בנהר עם שדה זרימה שונה, היא הייתה עלולה להסתובב עם צירי סיבוב שונים.
בדוגמה שלנו נראה שעבור נקודות שקרובות לקצה העליון של הנהר (y>1) נקבל שהרוטור מצביע בכיוון z החיובי, משום שהמים במרכז הנהר החזקים מסובבים יותר חזק מהמים קרוב לגדה, ולכן הכדור יסתובב נגד כיוון השעון. עבור נקודות שקרובות לקצה התחתון של הנהר, המצב הוא הפוך ולכן נקבל סיבוב עם כיוון השעון, דבר שמתאים לרוטור שמצביע בכיוון -\hat{z}.
בנוסף, קרוב למרכז הנהר השינויים במהירות המים לא גדולים כמו השינויים במהירות קרוב לקצה, ולכן מהירות הסיבוב של הכדור תגדל ככל שמתקרבים לקצה. דבר זה בא לידי ביטוי בכך שהגודל של הרוטור, 2(y-1) גדל ככל שקרבים לקצה.
רוטור במערכות קואורדינטות נוספות
בקואורדינטות גליליות הרוטור הוא:
בקואורדינטות כדוריות הרוטור הוא:
סילביט
סילביט (או סילבין), הוא אשלג, או אשלגן כלורי, בצורתו הגבישית. המינרל, שנוסחתו KCl (אשלגן 52.4%, כלור 47.6%) שייך למשפחת ההלידים.
סילביט קרוב למינרל הנפוץ יותר הליט (NaCl) ולשניהם מבנה גבישי דומה (אשלגן מחליף נתרן בסריג הקובי), אולם בגלל הגודל השונה של האטומים ההתמוססות ההדדית בין שני המוצקים מוגבלת. התכונות הדומות מקשות על הזיהוי ביניהם. מבחן טעם יעיד שטעמו של הסילביט מר יותר מההליט. מבחן יעיל נוסף הוא חריטה של הדוגמה בעזרת סכין - ההליט יפיק אבקה והסילביט לא.
סילביט תואר לראשונה ב-1832 כמינרל אוופוריטי שנמצא בהר וזוב שליד נאפולי בקמפניה, איטליה. הוא נקרא על שם הכימאי ההולנדי סילביה דה לה בו (1614–1672). הוא מצוי במרבצים אוופוריטים רבים ברחבי העולם יחד עם הליט, קלציט, גבס ועוד. בגלל מסיסותו הגבוהה הוא שוקע רק לאחר דרגות גבוהות מאוד של אידוי, לאחר שקיעת ההליט. עקב מסיסותו הוא אינו נשמר בסלעים חשופים.
תקופת בית ראשון
תקופת הממלכה המאוחדת
קיומה של ממלכה מאוחדת הוא נושא שנוי במחלוקת בקרב ארכאולוגים, מכיוון שלא נמצאו עדויות מחוץ למקרא או עדויות ארכאולוגיות לקיומה של ממלכה זו כפי שהיא מתוארת במקרא.
לפי המסופר במקרא, תחילת ימי בית ראשון עוד בטרם הקמת בית המקדש, עם תחילת מלכות שאול בשנת 1025 לפנה"ס בקירוב.